TFG ฟื้นตัวรอบใหม่! บวกแรง 5% รับราคาไก่-หมูฟื้นตัวครึ่งปีหลังแนะซื้อเป้า 5.20 บ.
TFG ฟื้นตัวรอบใหม่! บวกแรง 5% รับราคาไก่-หมูฟื้นตัวครึ่งปีหลังแนะซื้อเป้า 5.20 บ. โดย ณ เวลา 15.44 น. อยู่ที่ระดับ 4.00 บาท บวก 0.20 บาท หรือ 5.26% ด้วยมูลค่าซื้อขาย 24.63 ล้านบาท
26 ก.ค. 2561

ผู้สื่อข่าวรายงานว่า บริษัท ไทยฟู้ดส์ กรุ๊ป จำกัด (มหาชน) หรือ TFG ณ เวลา15.44 น. อยู่ที่ระดับ 4.00 บาท บวก 0.20 บาท หรือ 5.26% ด้วยมูลค่าซื้อขาย 24.63 ล้านบาท

บล.ฟินันเซีย ไซรัส ระบุในบทวิเคราะห์ว่า ราคาหมูทรงตัว W-W เป็นสัปดาห์ที่ 10 (เป็นกลางต่อ CPF TFG) และราคาไก่ปรับขึ้น W-W เป็นครั้งแรกในรอบ 32 สัปดาห์ (เป็นบวกต่อ CPF GFPT TFG)
บล.เอเซีย พลัส ระบุในบทวิเคราะห์ว่า ราคาสุกรหน้าฟาร์ม ณ วันที่ 25 ก.ค. 61 เท่ากับ 57 บาท/กก. ปรับลดลง 3.4% จากสัปดาห์ก่อนหน้า
ราคาสุกรหน้าฟาร์มปรับลดลงจากสัปดาห์ก่อน เนื่องจากมีฝนตกชุกในบางพื้นที่ ทำให้ผู้บริโภคออกไปซื้อเนื้อหมูที่ตลาดลดลงชั่วคราว อย่างไรก็ตาม ฝ่ายวิจัยประเมินว่าราคาสุกรที่ตกต่ำมาแล้วกว่า 11 เดือน จะทำให้เกษตรกรรายย่อยที่เผชิญผลขาดทุนลดการเลี้ยงสุกรลง หนุนแนวโน้มราคาสุกรทยอยฟื้นตัวในงวด 2H61
ราคาสุกรเฉลี่ยตั้งแต่ต้นปี 2561 เท่ากับ 51.78 บาท/กก. ปรับลดลง 9.9% จากราคาสุกรหน้าฟาร์มเฉลี่ยปี 2560 ต่ำกว่าสมมติฐานราคาสุกรเฉลี่ยปี 2561 ที่ฝ่ายวิจัยประเมินไว้ที่ 56 บาท/กก. เล็กน้อย แต่ฝ่ายวิจัยประเมินว่าราคาสุกรหน้าฟาร์มจะทยอยฟื้นตัวในช่วงที่เหลือของปี 2561 ทั้งนี้ TFG และ CPF ประกอบธุรกิจสุกรในประเทศ 20% และ 14% ตามลำดับ
ฝ่ายวิจัยประเมินว่าแนวโน้มราคาสุกรจะทยอยฟื้นตัวในงวด 2H61 ส่งผลบวกต่อแนวโน้มธุรกิจสุกร จึงแนะนำซื้อ CPF ([email protected]) และ TFG ([email protected]) 